รัฐบาลไทย-ข่าวทำเนียบรัฐบาล-กรมการขนส่งทางบก ดำเนินการตามมาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19) [กระทรวงคมนาคม]
วันเสาร์ที่ 21 มีนาคม 2563
กรมการขนส่งทางบก ดําเนินการตามมาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19) [กระทรวงคมนาคม]
กรมการขนส่งทางบก ดําเนินการตามมาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19)
นายจิรุตม์ วิศาลจิตร อธิบดีกรมการขนส่งทางบกเปิดเผยถึงการดําเนินการตามมาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19)โดยได้เพิ่มมาตรการ ด้านใบอนุญาตขับรถ อาทิ จํากัดจํานวนผู้เข้ารับบริการด้านใบอนุญาตขับรถไม่เกิน 50 คนต่อรอบ จัดที่นั่งเว้น 1 ที่นั่ง หรือเว้นระยะระหว่างคนอย่างน้อย 1 เมตร ทําความสะอาดเครื่องมืออุปกรณ์การทดสอบที่ต้องสัมผัสร่างกาย เช่น รถที่ใช้ทดสอบ เครื่องE-examและเครื่องมือทดสอบสมรรถภาพทางร่างกายหรือสายตา ด้วยแอลกอฮอล์ฆ่าเชื้อทุกครั้งที่เสร็จสิ้นการทดสอบและจะเริ่มทดสอบคนต่อไป
โดยวันนี้ (20 มีนาคม 2563) สํานักงานขนส่งทั่วประเทศ เช่น หนองคาย, อุตรดิตถ์, สุโขทัย, ศรีสะเกษ, ลพบุรี, เลย, อํานาจเจริญ, อุบลราชธานี, พิษณุโลก, ระนอง, ตราด, พังงา, ยโสธร ดําเนินการตรวจวัดอุณหภูมิร่างกายประชาชนผู้มาติดต่อใช้บริการ ณ สํานักงานขนส่ง เพิ่มความถี่ในการทําความสะอาดเครื่องมืออุปกรณ์ด้วยแอลกอฮอล์ เช่น ทดสอบขับรถ ทดสอบE-examทดสอบทางสมรรถนะทางร่างกาย เว้นระยะห่างของการเข้าคิว การทดสอบ และการจัดวางที่นั่งพักคอยตลอดจนประชาสัมพันธ์ประชาชนในทุกช่องทางให้เสียภาษีในช่องทางอื่นเพื่อลดความแออัดและลดความเสี่ยงจากการแพร่กระจายของเชื้อโรค
สํานักงานขนส่งจังหวัดหนองคาย หน่วยงานภายในจังหวัดหนองคาย ประกอบด้วย สํานักงานป้องกันและบรรเทาสาธารณภัยจังหวัด สํานักงานจังหวัด เทศบาลเมือง สํานักงานท้องถิ่นจังหวัด สํานักงานสาธารณสุขจังหวัด แขวงทางหลวง แขวงทางหลวงชนบท สํานักงานขนส่งจังหวัด คปภ. บขส. สื่อมวลชน และผู้ประกอบการขนส่งด้วยรถโดยสารประจําทาง จัดกิจกรรมBIG CLEANINGณ สถานีขนส่งผู้โดยสารจังหวัดหนองคาย ทําความสะอาดพื้นที่บริเวณโดยรอบสถานีขนส่งฯ สิ่งอํานวยความสะดวกต่างๆ ห้องน้ํา จุดจําหน่ายตั๋ว และตัวรถโดยสารประจําทาง เป็นต้น เพื่อสร้างความมั่นใจแก่ประชาชน นักท่องเที่ยว และผู้โดยสาร ต่อมาตรการป้องกันและลดความเสี่ยงการแพร่ระบาดของโรคติดเชื้อไวรัสโคโรนา 2019 (COVID-19)ในระบบการขนส่งด้วยรถโดยสารสาธารณะ ตามนโยบายรัฐบาล และจังหวัดหนองคาย
ด้าน สํานักงานขนส่งจังหวัดมุกดาหาร บูรณาการดําเนินงานร่วมกับสาธารณสุขจังหวัด องค์การบริหารจังหวัดมุกดาหาร อธิบายและให้ความรู้และสร้างความเข้าใจในการร่วมป้องกันการแพร่กระจายของไวรัสโคโรนา 2019 (COVID-19)บริเวณสถานีขนส่งผู้โดยสารและมีการฉีดน้ํายาฆ่าเชื้อโรคในบริเวณชานชาลาสถานีขนส่งผู้โดยสาร ห้องน้ํา ห้องเจ้าหน้าที่ขายตั๋ว ภายในตัวรถโดยสารทุกประเภทให้ปลอดเชื้อและสร้างความเชื่อมั่นในการใช้บริการแก่ประชาชนที่สถานีฯ และกําหนดจุดตรวจคัดกรองประชาชนบริเวณทางเข้าสถานีฯ เพื่อตรวจผู้โดยสารก่อนเข้าสถานีฯ และก่อนขึ้นรถโดยสาร โดยเฉพาะรถระหว่างประเทศและรถระหว่างจังหวัดจะเข้มงวดในการให้พนักงานขับรถใส่หน้ากากอนามัยและให้เช็ดทําความสะอาดตัวรถเบาะและราวจับให้ทําตลอดหลังจากส่งผู้โดยสารลงหมดแล้วในแต่ละเที่ยว
ทั้งนี้ สําหรับมาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19)ของกรมการขนส่งทางบก ประกอบด้วยมาตรการต่างๆ ดังนี้
1)สํานักงานขนส่งทุกแห่ง ดําเนินการตรวจวัดอุณหภูมิผู้เข้าไปในสถานที่และการบริการสาธารณะ หากพบประชาชนที่มีอาการไข้ หรืออาการต้องสงสัยเข้าข่ายอาการโรคดังกล่าวให้ประสานหน่วยงานสาธารณสุขในพื้นที่โดยเร็ว
2) ด้านอาคารสถานที่และสิ่งอํานวยความสะดวกในหน่วยงาน สํานักงานขนส่งทุกแห่ง ทําความสะอาดฆ่าเชื้อโรคพื้นที่ให้บริการภายในสํานักงานขนส่งทุกวัน โดยเฉพาะอุปกรณ์ทดสอบสมรรถภาพร่างกายและสายตา เครื่องทดสอบภาคทฤษฎี (E-exam)ห้องอบรมและทดสอบ ด้วยแอลกอฮอล์ฆ่าเชื้อจุดที่มีการสัมผัสบ่อยครั้ง เช่น เคาน์เตอร์บริการ ที่จับประตู ที่จับราวบันได ปุ่มกดลิฟต์ เป็นต้น และจัดให้มีสบู่ในห้องน้ํา เจลแอลกอฮอล์ล้างมือที่เคาน์เตอร์ให้บริการและจุดประชาสัมพันธ์
3) ด้านผู้ประกอบการขนส่งด้วยรถสาธารณะ ขอความร่วมมือให้ทําความสะอาดตัวรถเป็นพิเศษด้วยน้ํายาฆ่าเชื้อ กําชับให้พนักงานขับรถ และพนักงานจําหน่ายตั๋ว สวมใส่หน้ากากอนามัยในขณะปฏิบัติหน้าที่ตลอดเวลา
4) ด้านสถานีขนส่งผู้โดยสาร/จุดจอดรถ/จุดChecking Point/ท่ารถต่างๆ ประสานองค์กรปกครองส่วนท้องถิ่น (อปท.) บริษัท ขนส่ง จํากัด (บขส.) และเอกชนอื่น ซึ่งเป็นผู้บริหารและดําเนินการสถานีขนส่งผู้โดยสารทุกแห่งในพื้นที่รับผิดชอบ ดําเนินการทําความสะอาดฆ่าเชื้อโรคภายในสถานีขนส่งผู้โดยสารเป็นประจําทุกวัน และให้ความร่วมมือสนับสนุนการดําเนินมาตรการเฝ้าระวังป้องกันโรคกับหน่วยงานสาธารณสุขในพื้นที่
5) ด้านการประชาสัมพันธ์สร้างการรับรู้ และวิธีป้องกันตนเองที่ถูกต้องให้แก่ประชาชนผู้ใช้บริการ ผ่านสื่อต่างๆป้ายประชาสัมพันธ์ และทางจอSmart Bus Terminalแนะนําให้ประชาชนใส่หน้ากากอนามัยเวลาอยู่ในแหล่งชุมชน โดยมีการแจกหน้ากากอนามัยฟรีให้แก่ประชาชนที่มาใช้บริการในสํานักงานขนส่งและที่สถานีขนส่งผู้โดยสาร